cyanic-selkie/wikianc huggingface dataset:
Geir Sune Tallaksen Østmoe
Barne- og juniorår
Geir Sune Tallaksen Østmoe vokste opp som den eldste av tre søsken i Søgne ved Kristiansand, og ble i elleveårsalderen aktiv turneringssjakkspiller i Kristiansand Sjakklubb. Tross svært få unge treningskamerater og turneringer på Sørlandet gjorde han deretter raske fremskritt, og etablerte seg i tolvårsalderen blant Norges sterkeste spillere i sin aldersklasse. Østmoe ble boende i Søgne, og spilte jevnlig lokale turneringer i Kristiansand SK gjennom ungdomsårene. Han sto fra 1999 imidlertid som hovedmedlem i Porsgrunn Sjakklubb, og spilte der på lag sammen med blant andre brødrene Kjetil A. Lie og Espen Lie. Østmoe har senere sterkt fremhevet betydningen miljøet rundt det unge Porsgrunnlaget fikk for hans utvikling både sjakklig og sosialt. Med en rekke norgesmesterskap i alderen 12-16 etablerte Østmoe seg som den sterkeste norske spilleren i 1985-årgangen. Han ble i sjakk-NM (landsturneringen) norgesmester for lilleputt i 1998 og for kadett i 2000. I Ungdoms-NM vant han klassen under 12 år i 1997, klassen under 14 år i 1999, og klassen under 16 år i 2001.
John Nicolas Norcross
Piraten i fugleburet
Kongen lot et fuglebur bygges i 4 alen lengde og 3 alen bredde av solide og tykke eikestolper. Norcross ble ført inn, lenket fast og etterlatt til seg selv sperret fra friheten av de tykke stolper uten av stand til å kunne rømme som før. Men oppholdelsen i fugleburet langtfra tok knekken på ham, med en ukuelige viljestyrke tok han det med fatning for de neste 16 år og viet sitt liv til å dressere mus.
Alrek studenthjem
På grunn av nærheten til Haukeland sykehus (nå Haukeland universitetssykehus) og Det odontologiske fakultet ved Universitetet i Bergen, har det tradisjonelt bodd mange medisiner-, tannlege- og tannpleiestudenter på Alrek Studentboliger, men også studenter fra universitetets andre fakulteter og fra byens øvrige høyskoler har hatt og har tilhold på Alrek Studenthjem.
Stuart Williams
Karriere
Han spilte for de engelske klubbene West Bromwich Albion og Southampton. Han spilte også 43 landskamper for, og var med i Wales' tropp til VM 1958 i Sverige.
Niels Ryberg Finsen
Skolegang
Han var fortsatt en lite flittig leser, men desto mer interessert i håndarbeid. Allerede under skolegangen på Færøyene eksperimenterte han med ulike materialer og lagde modellskip og kniver for bruk under hvalfangst. Hjertesykdommen gjorde at han ikke kunne sitte stille særlig lenge av gangen. Derfor fikk han ordnet et høyt lesebord, som tillot ham å lese stående.
Ekteskap og barn
Finsens familie på Færøyene flyttet til Danmark i 1884, da Hannes Finsen ble utnevnt til stiftsamtsmann i Ribe amt. Den unge Finsen tilbrakte fra da av sine ferier i Ribe, hvor han blant annet pleide å dra på rideturer for å se på natur og dyreliv. Det var også i Ribe at han møtte sin blivende ektefelle, Ingeborg Dorothea Balslev (1868–1963), datter av biskop Carl Frederik Balslev og Maria Elise Hansen. Det unge paret forlovet seg i 1889. I november 1892 døde Hannes Finsen og ble gravlagt ved Ribe domkirke. I samme kirke ble Ingeborg Balslev og Niels Ryberg Finsen viet seks uker senere, den 29. desember 1892.
Lysterapi
Den 10. august 1901 flyttet lysinstituttet inn i større bygninger på Østerbro, hvor man straks også begynte å behandle med røntgenstråling og radioaktiv stråling, og deltok dermed i radiologiens spede begynnelse. Samme år som han mottok Nobelprisen, i 1903, ble den første læreboken i lysterapi utgitt på fransk, med forord av Finsen.
Nobelprisen i medisin
Av prisen på 140 000 kroner tildelte Finsen instituttet 50 000 kroner samt 60 000 kroner til et sanatorium for hjerte- og leversykdommer. Dette førte igjen til at to av hans hovedsponsorer donerte 50 000 kroner til instituttet. Som takk for godt utført arbeid og godt vennskap fikk personalet en ekstra månedslønn.
Nøtt
Omsetning av nøtter i Norge
Kjente bedrifter som pakker og omsetter nøtter i Norge:
Jeannette Campbell
Jeannette Morven Campbell (senere Peper, født 8. mars 1916 i Saint-Jean-de-Luz i Frankrike, død 15. januar 2003 i Buenos Aires) var en argentinsk svømmer som deltok i de olympiske leker 1936 i Berlin.
Porøsitet
Vanlig brukt matematisk symbol for porøsitet er \phi, men også f og n er brukt.
Porøse bergarter
Sedimentære bergarter vil typisk ha en porøsitet mellom 0 og 0,4. Porene vil kunne være fylt av vann eller luft, men også med gass eller olje. En reservoarbergart er en bergart med god porøsitet som også er permeabel.
Igor Tamm
Igor Jevgenjevitsj Tamm (russisk: Игорь Евгеньевич Тамм, IPA: [ˈiɡərʲ jɪvˈɡʲenʲjɪvitɕ ˈtam], født i Vladivostok, død 12. april 1971 i Moskva) var en russisk fysiker. Han ble tildelt Nobelprisen i fysikk i 1958 sammen med Pavel Aleksejevitsj Tsjerenkov og Ilja Frank for oppdagelsen og tolkningen av Tsjerenkoveffekten. Han mottok også Stalinprisen to ganger, en gang i 1948 og en gang i 1953.
Peel (bilmerke)
Disse mikrobilene er de eneste bilene som noen gang har blitt bygget på Man. Produksjonen opphørte i 1965.
Olav Kielland
Olav Løchen Kielland (født 16. august 1901 i Trondhjem, død 5. august 1985 i Bø i Telemark) var en norsk komponist og orkesterdirigent.
Utmerkelser
Olav Kielland mottok Statens kunstnerlønn fra 1961. Ved sin død var Kielland innehaver av Kongens fortjenstmedalje, ridder av St. Olavs Orden, kommandør av Polyhymnia og kommandør av Den islandske falkeorden.
Knut Nærum
Revy, teater og tv
Nærum har medvirket i Egentlig på NRK. I Nytt på nytt har han gjort seg bemerket for overraskende innfallsvinkler og raske poenger servert med en nøktern mine. I april 2015 ble det kjent at Nærum skulle slutte i Nytt på nytt.
Taku Takeuchi
Karriere
I junior-VM i Rovaniemi i 2005 ble han nummer 6 i det individuelle rennet og nummer 8 med Japan i lagkonkurransen. I skiflygings-VM i Oberstdorf i 2008 ble han nummer 39 i den individuelle konkurransen og nummer 7 med Japan i lagkonkurransen.
Norges speiderforbund
Starten på guttespeiding
Speiding i Norge startet tidlig takket være de tette økonomiske og konstitusjonelle båndene mellom Norge og Storbritannia. Den tidligste speideraktiviteten begynte 1909, bare et år etter utgivelsen av Baden-Powells bok Scouting for Boys. «Centralforeningen for utbredelse av idræt» utarbeidet en norsk versjon, men allerede i 1910 ble gruppen 1. Christiania startet i Oslo av Christian Dons som hadde kommet i kontakt med speirdarbeidet i England, og på nyåret 1920 ble 2. Christinaia stiftet.
Studentspeiding
Det er studentspeidergruppe i Trondheim, TSSG.
Sian
Sian eller SIAN kan sikte til:
Protoplasma
Protoplasma er en celles samlede materie. Protoplasma deles inn i cytoplasma og cellekjerne. Betegnelsen ble første gang brukt i 1839 av den tsjekkiske fysiologen Jan Evangelista Purkyně (1787–1869) og i 1846 av tyskeren Hugo von Mohl (1805–72), grunnleggeren av plantecytologien.
DOS-utvider
MS-DOS' og DOS-utvidernes modus operandi
MS-DOS og tilsvarende (f.eks. DR DOS) kjørte i reell modus. På den måten kunne bare ett program kjøres på én gang, og DOS utnyttet inntil 1024 kB (kilobyte) eller 1 MB (megabyte) av datamaskinens hovedminne. Av dette var 640 kB tilgjengelige for brukerprogrammer, mens minneområdet mellom 640 og 1024 kB var reservert drivere.
Samtidig som MS-DOS kjører i de første 1024 kB, kjører en DOS-utvider som et annet operativsystem i minneområdet fra 1 MB og oppover. For brukeren skjer dette «sømløst», og gir den illusjon at datamaskinen bare kjører ett operativsystem. Mange «DOS-spill» kjører utenfor minneområdet til MS-DOS, i et annet operativsystem, mens brukerne illusorisk opplever dette som ett og samme operativsystem.
De første DOS-utviderne kjørte programmer i beskyttet modus på 16-bit prosessoren Intel 80286, med tilgang til 16 MB RAM. Også 32-bits prosessorer (som Intel 80386 og kloner av denne), som kom på markedet høsten 1986, kunne bruke disse DOS-utviderne. Men etterhvert ble det også lansert DOS-utvidere for disse. Også mange nytteprogrammer har utnyttet DOS-utvidere – f.eks. visse versjoner av IBM Interleaf Publisher, Lotus 1-2-3 for DOS og WordPerfect for DOS.
DOS/4GW
Den første DOS-utvider som ble tilgjengelig i stor skala, var DOS/4GW for datamaskiner med Intel 80386 og nyere prosessorer. Utvideren ble distribuert sammen med 32-bit kompilatorene Watcom C, C++ og Fortran, og ble blant annet benyttet til utviklingen av det populære videospillet DOOM.
Jonas Dobler
Meritter
I 2013 tok han fire bronsemedaljer i nasjonale mesterskap. Hans kom på 15.-plass i en etappe i Tour de ski i 2015 i Val di Fiemme. Samme år ble han på 17.-plass sammenlagt.
Vittorio Veneto
Vittorio Veneto (tidligere  Vittorio) er en by i det nordøstlige Italia, i provinsen Treviso og regionen Veneto. Byen har 29 175 innbyggere (2001).
Mountbatten-Windsor
Etternavnet Mountbatten-Windsor og bestemmelser om bruken av det ble fastsatt ved kongelig forordning 8. februar 1960. Forordningen fastsetter at navnet er til bruk for etterkommere av dronning Elisabeth II som ikke har kongelige titler av prins eller prinsesse eller som ikke tiltales som kongelig høyhet. Det har likevel forekommet at etternavnet også er benyttet for medlemmer av kongefamilien som har slike titler, ofte uformelt, men også i enkelte offisielle sammenhenger.
Hyposensibilisering
Behandling
Etter besøket noteres størrelsen av en eventuell oppsvulming på injeksjonsstedet.
Jørgen Bjelke
Etter krigene
Bjelke, som en gang hadde vært en meget rik mann, ble forarmet av sine lån til kronen og døde i nærmest trengende kår.
Core Energy
Historie
Core Energy ble grunnlagt i oktober 2010. Hovedinvestor var HitecVision som gikk inn med 150 millioner amerikanske dollar i selskapet. HitecVision hadde tidligere stått for finansieringen av de nystartede oljeselskapene Spring Energy og Revus Energy. I 2011 ble Core Energy godkjent som rettighetshaver på norsk sokkel. I april 2011 kjøpte selskapet Hess’ 4,9% andel i Snorrefeltet (PL 057). Senere samme år kjøpte selskapet Norecos andeler i Bragefeltet (PL 055 og PL 185) og Hymefeltet (PL 348 og PL 348 B) for 85 millioner amerikanske dollar. I 2016 ble Core slått sammen med Spike Exploration og Core Energy til Point Resources.
Ragnar Søderlind
Liv og virke
Som komponist er Söderlind for det meste autodidakt. Han har imidlertid studert kontrapunkt med Conrad Baden (1965-66) og komposisjon ved Sibelius-akademiet Helsinki (1967-68) med Erik Bergman og Joonas Kokkonen som lærere. I 1976 mottok han sitt diplom i dirigering ved Norges musikkhøgskole. Han har skrevet bestillingsverk til neste alle større musikkinstitusjoner i Norge, som Den Norske Opera & Ballett og Festspillene i Bergen. Han har mottatt flere bestillinger fra Oslo Filharmoniske Orkester og fra institutsjoner i utlandet.
Periode (fysikk)
Eksempel på dette er:, det vil sei at det tar 0,25 sekunder for bølgen til å gjør en svingning.
Kveldsnytt
Studio
Dagsrevyen, Dagsrevyen 21 og Kveldsnytt sendes fra studio 5 på Marienlyst i Oslo. Studioet har blitt endret flere ganger, men har i det siste for det meste bestått av NRK-blått. I august 2007 endret NRK alle sine nyhetsstudioer og vignetter. I denne endringen ble det innlemmet en rød sirkel i tillegg til fortsatt en stor del blått, men nå lysere blå en tidligere.
Belte
Utforming, typer og bruk
Belter blir oftest framstilt av lær, tekstiler eller kunststoffer. De strammes ved hjelp av en beltespenne, ofte av metall. Denne kan bestå av en ramme med en bevegelig tagg som smetter inn i et passende beltehull som beltet med regelmessige mellomrom er forsynt med. Man finner også boksformede spenner med trinnløs stramming eller andre spennemekanismer av plast. Beltene kan også festes ved hjelp av kroker eller hemper. Enkle livreimer kan også være snorer, tau eller bånd uten spenner, for eksempel obi, belter brukt til kimononer og japanske kampsportdrakter. Belter kan være dekorert på mange forskjellige måter, for eksempel med relieffplater og forseggjorte spenner.
Louis Prima
Las Vegas-årene
Fra 1956 til 1961 hadde Prima og Smith stor suksess, og ble flyttet fra klubben på The Sahara til den store scenen. Prima ga ut masse plater, og de spilte i et knippe filmer, blant andre Senior Prom og Hey Boy! Hey Girl! I tillegg var TV-opptredener, løpshester, golf og barna deres ting som tok mye tid. I løpet av denne travle perioden skle de lenger og lenger fra hverandre som par. I 1961 gikk de fra hverandre.
Marc Rothemund
Marc Rothemund (født 1968) er en tysk filmregissør.
Åsgårdstrand Idrettsforening
Fotballgruppa
ÅIF fotball disponerer to store fotballbaner, der den ene er belagt med kunstgress og er opplyst av lyskastere. I tillegg består idrettsanlegget av én liten bane, samt en liten grusbane.
ÅIF A-lag spiller for tiden i 5. div og har ambisjoner om opprykk hvert år. Rekrutt/ B-laget spiller i 8.div.
Turn
Det er for tiden lav aktivitet i ÅIF turn, grunnet mangel på egen allaktivitetshall. Denne er dog under planlegging og da forventes mer aktivitet også i andre idrettsgrener enn fotball.
Sol over Danmark
Sammendrag
Dette er en rørende komediefilm der det til å begynne med er uvær både meteorologisk og finansielt, men etter hvert blir både været og finansene bedre.
Gunnar Lybeck
Gunnar Lybeck (født 3. juli 1944) fra Lena ble skytterkonge to ganger. Han tok sin første tittel på Landsskytterstevnet i Trondheim i 1968 og den andre i Oslo i 1970. Han representerte Østre Toten første gang, og Mysen skytterlag andre gang han ble konge.
Pathfinder (romferge)
Pathfinder (fartøybetegnelse: OV-098) er en fullskala modell av en romferge, der både mål og vekt tilsvarer romferjer som brukes til oppskyting. Modellen ble benyttet av NASA for å lære seg hvordan man best kunne håndtere ferjene mens de var på bakken.
Boerboel
Lynne og væremåte
Boerboel er en hund for spesielt interesserte. Man bør ha solid hundeerfaring for å holde en slik hund, og da helst fra lignende typer. Boerboel regnes som en modig, stødig, lydig og intelligent hund med et sterkt vokterinstinkt. Den er normalt lojal og hengiven overfor sine eiere, men kan være reservert og aktpågivende overfor fremmede. Den regnes som snill og tålmodig med barn. Boerboel kan imidlertid være dominant overfor andre hunder, spesielt hunder av samme kjønn.
Galei
Galeienes ankomst til Danmark-Norge
Fellesbetegnelsen galei på rofartøy for militær hensikt som ment en rekke skipstyper i de norske farvannene kom til Norge i midten av 1500-tallet.
Galeibyggingen av større rofartøyer som betegnes som galei var kjent siden 1566, kan ha vært inspirert av de engelske rofartøyer som betegnes som galleass, fullriggede, smalt og lavbordet krigsskip. I 1555 ble en bark bygget på samme måte ved å ha 40 til 60 årer med et dekk over. Bestykningen var deretter satt på det øverste dekket som med de engelske galleasser. Galeier fram til cirka 1600 besto av ulike skipstyper som en bark, en jakt/jagt, en pinke, en dobbelt pinke eller en rorsjagt (kjent siden 1550).
De siste galeier i Norge
I Norge eksisterer fortsatt minner om bygging av denne båttypen i form av galeiskurene ved Fredriksvern Verft i Stavern anlagt mellom 1750 og 1758.
Lars Gathe
Lasse i Gatan
I 1715 var han blitt den 14. rikeste borger i Göteborg med en erklært innbringelse på 22 530 riksdaler og kunne i desember 1715 adles som belønning sammen med sin bror og konkurrent Christian Gathe og tok til seg adelstittelen Gathenhielm. Lasse i Gatan som nå var blitt adlet, bidrar mer sterkere i Karl XIIs krigspolitikken og i 1716 var han med en transportsflåte nordover.
Lars Gathenhielm
I mars 1717 klart Lars Gathenhielm å kapret en konvoi på 8 fartøyer ved å slå en renne i isen så hans to fregatter kunne kom seg ut på sjøen og jage bort den svake eskorten og føre vekk konvoien tilbake til Göteborg. Etter tapet av Älvsborg besluttet han å kjøpe seg en fregatt på 36 kanoner i Frankrike som fikk navnet La Comte de Mörner. Med denne fregatten kunne kaperkapteinen Nils Nilsson bare i august 1717 tar 7 danske og 2 nederlandske fartøyer. Men kaptein Samuel St. Leger på La Grande Familie tok den største prisen ved å overvinne en dansk ostindiafarer i Kattegat. Lasten var verdt flere hundretusener daler i sølv, men kampen var meget hardt med 9 drepte og sårede.
Teletskojesjøen
Legenden om opphavet til navnet «Gullsjøen»
På altaisk heter innsjeøn Gullsjøen (Алтын Кӧл). Altaifolket har en gammel legende om opphavet til dette navnet. Ifølge legenden hendte det en gang at gudene ble sinte på Altaifolket. Da forsvant dyrene fra skogene, fisken fra elvene, og mange av innsjøene tørket ut. Folk slapp opp for mat og hungersnøden kom til Altaj. Etterhvert var det bare en rik mann som ikke lenger sultet, men en dag slapp også han opp for mat. Da tok han med seg en gullbarre formet som et hestehode for å kjøpe mat for. Han reiste rundt i hele Altaj, men ingen steder var det mat, og der det var litt mat var det ingen som ville bytte den mot den uspiselige gullbarren. I fortvilelse endte mannen med å hive gullbaren i innsjøen, før han selv hoppet etter.
Supremus
Supremus (russisk: Супремус, 1915–1916) var en gruppe russisk avant-gardekunstnere ledet av Suprematismens far, Kasimir Malevitsj. Gruppen besto av Aleksandra Ekster, Liubov Popova, Olga Rozanova, Ivan Kliun, Ivan Puni, Nadezhda Udaltsova, Nina Genke-Meller, Ksenia Boguslavskaya og flere.
Solfrid Heier
Solfrid «Winnie» Heier (født 20. september 1945) er en norsk skuespiller og sanger, kjent fra film og fjernsyn.
Pegaso
Pegaso er et spansk bilmerke, mest kjent for lastebiler. Navnet betyr Pegasus på spansk. Bilproduksjonsselskapet var en fortsettelse av den eldre bilprodusenten Hispano-Suiza som under den spanske borgerkrigen ble underlagt statlig kontroll, først under republikanerne, deretter under Francos diktatur. Krigens herjinger hadde ført til et drastisk behov for lastebiler, så Franco etablerte statskonsernet INI (Instituto Nacional de Industria) med ansvar for gjenreisning av landets industri, og ENASA (Empresa Nacional de Autocamiones SA) ble deretter opprettet for å starte den spanske kjøretøysindustrien på nytt. Som et resultat av dette ble Hispano-Suiza formelt overtatt av ENASA, men bilmerket var i det franske moderselskapets eierskap.
José Craveirinha
José Craveirinha (født 28. mai 1922 i Mosambik, død 6. februar 2003) var en mosambikisk poet, journalist og forfatter.
Craveirinha skrev også under pseudonym som Mário Vieira, José Cravo, Jesuino Cravo og Abilio Cossa. Han ble fengslet i isolat under den fascistiske portugisiske regimet i 1965 og han satt fengslet frem til 1974 for hans medlemskap i den ledende bevegelsen for frigjøring av Mosambik fra portugisisk styre. Craveirinha ble tildelt Prémio Camões, et høyt verdsatt utmerkelse for litteratur, i 1991. Han ble vurdert flere ganger til Nobelprisen i litteratur. I 2003 ble Craveirinha erklært en nasjonalhelt av president Joaquim Chissano fra Mosambik, som lovpriste Craveirinha og hans litterære bidrag under kampen mot kolonialismen.
Lars-Petter Helgestad
Han var sivilarbeider i Operasjon Dagsverk 2003–2004, daglig leder i International Humanist and Ethical Youth Organisation (IHEYO) i 2005 og innehaver av diverse vikariater og prosjektstillinger i Human-Etisk Forbund 2005–2010. I 2007 ble han valgt til første leder i Humanistisk Ungdom, ungdomsorganisasjonen til Human-Etisk Forbund, og innehadde vervet frem til 2010. Fra 2010 var han informasjonskonsulent i Samarbeidsrådet for tros- og livssynssamfunn.
Thomas Huxley
Vitenskapelig engasjement
Han var i 1869 en av de prodarwinister som grunnla fagtidsskriftet Nature.
Thomas Henry Huxley er far til Leonard Huxley og farfar til Julian Huxley, som var bl.a. var UNESCOs første direktør og en av International Humanist and Ethical Unions stiftere, og forfatteren Aldous Huxley.
Liste over norske hørespill
Dette er en liste over hørespill med norsk tale.
Ateliers et Chantiers du Havre
Ateliers et Chantiers du Havre (ACH) var et skipsverft i Le Havre, Frankrike. Verftet ble grunnlagt i 1905 og gikk konkurs i 1999.
Michael Owen
Klubbkarriere
Han ble profesjonell spiller i Liverpool like etter 17-årsdagen i desember 1996, og debuterte mot Wimbledon FC i mai 1997, da han scoret et mål etter å ha kommet inn som reserve. Han ble raskt fast på laget, og ble toppscorer i Premier League 1997/98-sesongen med atten mål (like mange som Chris Sutton og Dion Dublin).
Mountbatten
Den tidligere prins Filippos av Hellas og Danmark, som tilhører huset Glücksburg, nedstammer gjennom sin mor Alice av Battenberg kognatisk fra Battenberg-familien og tok etternavnet Mountbatten da han giftet seg med daværende kronprinsesse Elisabeth. Noen av hans etterkommere har navnet Mountbatten-Windsor.
Kvadraturen videregående skole
Kvadraturen videregående skole (tidligere Kvadraturen Skolesenter) er en norsk videregående skole som holder til i Tollbodgaten 75 i Kristiansand.
Landkreis Sächsische Schweiz-Osterzgebirge
Kretsens hovedsete er Pirna. Kretsen hadde 253,064 innbyggere per 31. mai 2010.
Huth fort
Fortet ble, mellom 1788 og 1791, oppført med et enkelt blokkhus på ca. 15*20m utført i råkilt granitt, en batterimur på ca. 10m og to frittstående batterier. Det inngikk som en del av de ytre befestningene til Fredrikstad festning. Det ble imidlertid aldri fullført – det skulle være en tømmeroverbygning og tak over. Fortet var i første rekke tenkt som et forsvar mot svenskene, men fikk sin første tjeneste med å beskytte den norske flåte i 1807 under Napoleonskrigene. Leia inn til Fredrikstad gikk da mellom fortet og Fasting skanse på Kråkerøy. Elveløpet nordvest for fortet var da sperret med tømmerlenser.
Fortet avga ild under det svenske angrepet i 1814 uten at dette hadde noen praktisk betydning og fortet ble raskt oppgitt.
Fortet har i tillegg en støtte i Fastings skanse ved Glombo på Kråkerøy.
Norgesmesterskapet på ski 1911
Kombinert
Arrangert med langrenn 18 km lørdag 25. februar og hopprenn i Livbakken søndag 26. februar. Langrennet hadde start og mål på Hønefoss folkeskole. Under hopprennet satte Johan R. Henriksen bakkerekord med 36 meter. I et ekstrahopp etter rennet sto Ragnar Omtvedt på 40 meter.
Fennek
Beskrivelse
Ørene er utvilsomt det mest framtredende på dette lille rovdyret. De er omkring 15 cm lange og utgjør et viktig redskap, både for å lytte etter bytte og som store flater for å kvitte seg med overskuddsvarme. Den silkeaktige tykke pelsen reflekterer solstrålene på dagtid, slik at reven ikke overopphetes, og beskytter godt mot kulde om natten. Fennek har også poter som er godt beskyttet av tykk behåring, slik at den ekstreme varmen fra sanden ikke brenner sålene.
Hos voksne individer er pelsen tykk og silkeaktig, og lys gulbrun/gyllenbrun til blek hvetefarget i fargen. Buksiden og innsiden av ørene, nedre delen av bena og markeringer i ansiktet er lysere, nærmest kremhvit i fargen. Den ytre delen av halen er gjerne noe mørkere, og selve haletippen er mørk brun eller sort.
Strix (mytologi)
Liknende vesener
Forestillingene om striges har sammen med andre folkelige fortellinger vært forbilde for og gitt inspirasjon til flygende natthekser i seinere folketro. Troen på uhyggelige, kannibalistiske hekser kommer også til uttrykk i den germanske lovsamlinga «Saliske lov» (Lex Salica) fra 500-tallet og i folks forestillinger om striga (også skrevet stria, tilsvarer heksevampyren strigoi i rumensk folklore) som kunne fortære en mann innenfra og fly gjennom natta. Slike forestillinger ser ut til å ha vært vanlig blant en rekke germanske folkeslag tidlig i middelalderen.
Cimbex luteus
Cimbex luteus er en av plantevepsene i gruppen av klubbvepser (Cimbicidae). Larven lever av bladene på seljer og osp.
Utseende
Larven er sylindrisk, svakt krummet og litt bredere foran. Den har vorteføtter på alle bakkroppens ledd. Larven ligner ganske mye på larvene til sommerfugler.
Maurstien (Oslo)
Maurstien (1–11, 2A–14) er en vei på Korsvoll i bydel Nordre Aker i Oslo. Den går fra Korsvollbråtan til Åmotveien.
I veien er tretten murvillaer i rekker (ark. Jens Selmer) som ble oppført i 1947–49 ved Aker boligbyggelag/OBOS. Prosjektet omfattet også hus i naboveier.
Istidskreps
Istidskreps er en gruppe krepsdyr som har en spredt utbredelse i de tidligere nedisede områdene i det nordlige Europa og Nord-Amerika. En antar at de var vanligere i perioden med store bredemte innsjøer ved slutten av siste istid, og at de nå lever som relikter i dype og kalde innsjøer.
Under isavsmeltningen var Østersjøen i flere perioder en ferskvannssjø. Skagerrak var sterkt påvirket av ferskvann fra Østersjøbassenget, og de norske innsjøene med istidskreps var fjordarmer med fersk- eller brakkvann. Høy temperatur, konkurranse og predasjon har fortrengt ishavskrepsene fra grunne innsjøer. I Norge finnes istidskrepsene på Østlandet, spesielt i Østfold, Akershus og sørøstre deler av Hedmark, og på Jæren. En ferskvannsstrøm kan ha hjulpet dem med å spre seg til Jæren. Ferskvannsfiskene sik og lagesild har tilsvarende isolerte forekomster på Jæren.
Birgit Cullberg
Cullbergstipendiet er oppretta til hennes minne. Det utdeles av Konstnärsnämnden. Cullberg blei tildelt et æresprofessorat ved Stockholms universitet, der hun studerte som ung. Hun mottok den franske Commendeur des Arts et Lettres og den italienske Cavaliere Ufficiale.
Cullberg var i perioden 1942-1949 gift med skuespilleren Anders Ek. Hun var mor til danserne Niklas og Mats og skuespilleren Malin Ek. Hun er gravlagt i minnelunden på Skogskyrkogården.
Peter Tosh
Oppvekst
Winston vokste opp hos sin tante i Grange Hill. Hun døde da Tosh var 15 år gammel. Da flyttet han til sine fettere og kusiner i Kingston, nærmere bestemt i slumområdet Trenchtown. Han begynte tidlig å spille musikk, ifølge Tosh selv, laget han sin første gitar allerede da han var cirka fem år gammel.
Coupar Angus
Historie
I middelalderen var cistercienserordenens kloster Coupar Angus Abbey et av Skottlands viktigste klostre, grunnlagt av Malcolm IV (1153–65) på 1160-tallet. Av klosteret er det bare arkitektoniske fragmenter som er bevart i sognekirken fra 1800-tallet (som sannsynligvis var på stedet for klosterkirken), eller bygget inn i hus og vegger i hele byen, sammen med en del av et av porthusene.
Coupar Angus’ rådhus fikk i oppdrag å feire dronning Victorias gulljubileum 20. og 21. juni 1887 for hennes 50 år på tronen og sto ferdig i 1887.
Peter Tosh
Etableringen av The Wailers
Utover på 1970-tallet forsøkte The Wailing Wailers å få et gjennombrudd med sin musikk. De kom i kontakt med produsenten Lee «Scratch» Perry, som etter kort tid solgte The Wailing Wailers' demoer og opptak til England, riktignok uten bandets samtykke. Det britiske plateselskapet Island Records fikk tak i disse opptakene, og tilbød platekontrakt. I 1973 forenklet gruppen navn til The Wailers og ga ut sitt debutalbum Catch a Fire. Senere samme år ga The Wailers ut albumet Burnin, som inneholder låter som blant annet «Get Up, Stand Up» og «I Shot the Sheriff». Burnin ble en suksess på det internasjonale markedet, særlig i Europa. The Wailers hadde flere turneer i Storbritannia på denne tiden.
Malta (andre betydninger)
Malta kan vise til:
Ramanathapuram (distrikt)
Taluker
I Tamil Nadu er taluk det tredje administrative nivået, under staten og distriktene. Ramanathapuram distrikt har 7 taluker.
Odd Lundberg
Lundberg var aktiv over en periode på 25 år, gikk sin siste landskamp som 40-åring i 1958 og deltok i NM 43 år gammel i 1961. Før krigen representerte han Brandbu Idrettsforening og Jaren Idrettslag, deretter Oslo Idrettslag før han avsluttet karrieren i Oslo Skøiteklub.
Chloe O’Brian
Sesong 5
Chloe våkner i sesong 5 i sengen sin sammen med Spencer Wolf. Hun sa det var en tabbe at de hadde ligget med hverandre. Deretter får hun vite på TV at David Palmer er skutt og drept. Wolf drar med en gang, og da Chloe skal dra blir hun oppringt av Edgar Stiles. Rett før hun skal sette inn bilnøklene, sier Edgar at noen hadde plantet en bilbombe i Michelle Desslers bil og at hun er død og at Tony er skadet. Hun skjønner at hun har en bombe i sin egen bil også. Hun ser noen som spionerer på henne, og han begynner å jage henne. Hun rister han av seg, og ringer Jack Bauer.
Walter Buch
Etter krigen ble Buch tatt til fange og dømt under Nurnbergprosessen til fem år i en arbeidsleir. Han begikk selvmord i 1949.
Mekanikerveien (Oslo)
Veien fikk navn i 1955, da en rekke veier i området fikk navn knyttet til verftsindustrien.
The Number of the Beast (roman)
I romanen viser det mytiske nummeret seg ikke å være 666, men 6^{6^6}, et utrolig stort nummer tilsvarende 1·1036306.
Om boken
De er innom mange universer som er oppfunnet av forfattere, ser blant annet Alice forsvinne til eventyrland, besøker den snille heksa i Trollmannen fra Oz og Edgar Rice Burroughs røde planet på jakt etter den mystiske motstanderen. Underveis får de problemer med ledelse og disiplin og ender med Hilda som kapteinen som klarer å holde styr på de tre andre individualistene. De gifter seg etterhvert bokstavelig talt med hverandre.
Ska det ver … så ska det ver!
Ska det ver... så ska det ver! er et album av rockegruppa Stavangerensemblet, utgitt i mai 1981. Albumet ble innspilt og mikset i Staccato Studio A/S, Stavanger, februar og mars 1981.
Ulrich Wilhelm Schwerin von Schwanenfeld
Karriere
Schwerin meldte seg inn i NSDAP på begynnelsen av 1930-tallet av pragmatiske grunner, men fikk stadig flere motforestillinger overfor partiet og ideologien. Etterhvert tok han helt avstand fra nasjonalsosialismen, og allerede i 1935 mente han at Hitler måtte drepes for å styrte nazi-regime. Fra 1938 tilhørte Schwerin, sammen med sine personlige venner grev Peter Yorck von Wartenburg og Fritz-Dietlof von der Schulenburg, en engere krets av antinazister, og senere den såkalte Kreisau-kretsen.
Umesamisk
Kategorisering
Det umesamiske språkets posisjon i det samiske dialektkontinuum er omstridt. Umesamisk er noen ganger kategorisert sammen med sørsamisk som tilhørende den sørlige greinen av de vestsamiske språkene. Andre oppfatter umesamisk som den sørligste dialekten av de sentrale samiske språkene pitesamisk og lulesamisk. Umesamisk har stadieveksling, som er en type konsonantmutasjon, hvor konsonanter veksler mellom ulike bøyninger av samme ord. Dette forekommer også i de vestsamiske språkene nordsamisk, lulesamisk og pitesamisk, såvel som i de østsamiske språkene skoltesamisk, akkalasamisk, kildinsamisk, tersamisk, kemisamisk og enaresamisk. Stadieveksling forekommer ikke i sørsamisk.
Utbredelse
I 1668 og 1669 publiserte den svenske og umesamiske presten Olaus Stephani Graan (d. 1690) de to første bøkene på samisk i Sverige. Bøkene utkom i Lycksele, og viser at de også der snakket umesamisk. I 1738 publiserte den svenske presten Pehr Fjellström (1697–1764) en umesamisk grammatikk og en svensk-umesamisk ordbok på samme sted.
Truet språk og revitalisering
Artist og låtskriver Katarina Barruk (1994–) fra Storuman ble i 2012 utnevnt til «årets unge kunstner» på festivalen Riddu Riđđu, etter å ha fremført sine sanger på umesamisk. Katarina er datter av Henrik Barruk, og har vært en viktig stemme for det umesamiske språket.
Georg Krog
Karriere
Krog var best på de korte distansene, og hans beste prestasjon er en sølvmedalje på 500 m i OL i Garmisch-Partenkirchen i 1936. Mange mener Krog skulle vunnet gullmedaljen. Tilskuere med stoppeklokke hadde langt dårligere tid på vinneren, Ivar Ballangrud, enn den offisielle, og pressen mente at det hadde oppstått en misforståelse mellom tidtagere og protokollfører, noe som arrangørene unnlot å rette opp av prestisjehensyn. Seieren gikk dermed til Ballangrud i stedet for Krog.
Umesamisk
Vokaler
Det brukes fire diftonger:, , og. Lyden schwa kan være en allofon til forskjellige vokaler.
Ortografi
På tross av en litterær tradisjon som går tilbake til 1668, fikk ikke umesamisk et offisielt skriftspråk (ortografi) før i 2016. Også pitesamisk fikk en offisiell ortografi relativt sent, nemlig den 20. august 2019. Men pitesamisk har ingen litterær tradisjon på samme måte som umesamisk; den første boken på pitesamisk utkom den 7. mars 2020. En uoffisiell umesamisk ortografi ble en stund tatt i bruk lokalt i Sverige, deriblant av kommunene Umeå og Lycksele. Den første ortografien for umesamisk ble utarbeidet i 1998 i samband med et dokumentasjonsprosjekt for stedsnavn.
I 1999 foreslo det svenske sametinget et offisielt umesamisk skriftspråk. Forslaget ble lagt frem for FN den 28. januar 2000.
Vokalfonemer med ulik ortografi
I fem tilfeller kan samme vokalfonem skrives på ulike måter. To av dem er diftongene /uo/ og /ie/. I eksempel (1) er de en faktor som bestemmer om konsonantsentrum er overlangt eller ikke. I slike tilfeller anvendes særskilte, alternative stavelser. Stavelsen av /uo/ og /u/ påvirkes også av om omlyden /ie/ er en lateral. Dette ser vi av eksempel (2). Noe lignende kan sies om variasjonen mellom ⟨i⟩ og ⟨ï⟩ i eksempel (3). Anvendelsen av ⟨ï⟩ er noe inkonsekvent, noe som understreker poenget til den engelske språkforskeren Robert M. W. Dixon (1939–) om å være måtefull med diakritiske tegn (se avsnitt nedenfor). Den ventede stavelsen i eksempel (3) hadde vært med ⟨ï⟩. Eksemplene nedenfor ble funnet i ulike historiske tekster.
Aller mest varierer likevel lateralvokalen /əә/, som påvirkes av den etterfølgende konsonanten. I eksempel (9) skrives den foran /j/ som ⟨i⟩, mens den i eksempel (4) skrives ⟨u⟩ foran /v/ eller finalt /p/. Det viser hvordan uttalen kan variere med omgivelsene. I andre omgivelser kan den påvirkes av vokalsentrum.
Natriumglutamat
Sikkerhet
Selv om flere studier har sett på anekdotiske bevis som linker MSG til astma er det ikke funnet noen evidens som underbygger at det er en sannsynlig sammenheng. Siden glutamater er viktige nevrotransmitter i menneskehjernen og spiller inn på både læring og minne har enkelte studier konkludert med at det er behov for mer forskning på MSG.
Umesamisk
Konsonanter med ulik ortografi
I noen få tilfeller er de skrevet med ⟨p⟩, ⟨t⟩ og ⟨k⟩ i initium. Det gjelder dels i konsonantgrupper, men er ganske uvanlig, og i visse låneord.
Natriumglutamat
Pakistan
Punjab Food Authority forbød MSG fra å bli brukt i mat fra januar 2018, med begrunnelsen at det er usunt, og spesifikt at det kan påvirke kardiovaskulær helse.
Team dsm-firmenich (herrelag)
Team dsm-firmenich er et profesjonelt sykkellag. Opprinnelig var det registrert i Nederland, men ble fra 2015-sesongen registrert som et tysk lag.
Umesamisk
Spørrepronomen
Spørreord som ikke klassifiseres som nominal, står i stedet med adverb.
Likestavede verbstammer
1) Andre stammer i paradigmet er varrat, /ˈvar’rət/ «springe»; hållat /ˈhoollət/ «tale»; barggat, /ˈpar’kət/ «arbeide»; suvkkat, /suvhk’ət/ «ro».
Cimbex femoratus
Utseende
Brystet og bakkroppen er bred og mørk. Bakkroppen er noe flat. Scutellumet er gult og skiller seg ut fra den ellers mørke kroppen.
Levevis
Cimbex femoratus finnes i og ved løvskog med bjørk. Flygetiden er om sommeren.
Systematisk inndeling
Tenthredo femorata Linnaeus, 1758
Ragnhild Hveger
I perioden 1937–43 var Ragnhild Hveger i særklasse innen svømmesporten, hun vant i stort sett alt hun stilte opp i, og hun satte hele 44 offisielle verdensrekorder, 52 danske rekorder og hun vant 20 danske mesterskap i svømming, fortrinnsvis i crawl.
Absalon Pedersson Beyer
Bakgrunn
Beyer ble tidlig foreldreløs, og da han var 6 år gammel, sendte onkelen ham til Bergen for å begynne på den lærde skole, der han gikk til han var 15 år. Biskop Gjeble Pederssøn, som var Norges første protestantiske biskop, la merke til hans begavelse, og tok ham til seg som sin egen. Gjeble sendte ham til Københavns universitet i 1544, der han bodde hos Sjællands biskop, Peder Palladius, en av Europas fremste teologer på den tiden. Beyer studerte i København i 5 år. I 1549 dro han til Wittenberg, reformasjonens arnested, der han studerte i 2 år hos Filip Melanchton, en av reformasjonens fremste menn. I 1551 tok han magistergraden i København før han dro hjem til Bergen i 1552. Samme år giftet hans seg med Anne Pedersdotter som var fra Trondheim og søster til lagmann Søren Pedersson, som han hadde studert sammen med i København.
Monty Python’s Flying Circus
Serien satte ofte fokusen på de typiske aspektene ved den britiske levemåten, og ble av og til møtt med politisk motstand. Medlemmene i Monty Python var høyt utdannet (ved University of Oxford og Cambridge), og deres komedie var ofte intellektuell med flere referanser til filosofer og litterære figurer. Serien hadde en lik stil med den Spike Milligan brukte i sin TV-serie Q5, noe ulikt det den gangen tradisjonelle sketsjformatet. Medlemmene i Monty Python forsøkte å lage en humor som man ikke kunne sette i bås, og da de greide dette måtte man finne på det nye adjektivet «Pythonesque» for å kunne definere humoren. Terry Jones innrømte imidlertid at det at de laget et nytt ord i ordboken viser hvor totalt de feilet.
Serien fikk liten oppmerksomhet fra norske TV-kanaler i sin samtid og ble ikke vist på NRK. Den ble vist på TV3 fra 1999 og på NRK2 fra 2005.
Slaget ved Sejerø
Etter beleiringen av Slesvig fra 1131 til 1132 hadde tronpretendenten besluttet å gi opp kampen om herredømmet over Slesvig. Fra Sjælland skulle han angripe Jylland på nytt. Mens kampene mellom kongesønnen Magnus og Erik hadde rasert gjennom halvøya Jylland, var Sjælland og Skåne underlagt tronpretendentens og Harald Kesjas kontroll. De to avholdt seg fra stridighetene med et håp om å vinne fordeler fra den parten som hadde best krigslykke. I mellomtiden tok en jysk stormann, Kristjern, opp våpnene mot kongen, som måtte delte sin hær i to.
Magnus kongesønn måtte flykte i en robåt sammen med mange andre som hadde klart å finne en åpning i Eriks slagorden. Alle de større fartøyene ble erobret og plyndret av seierherrene. Etter seieren trodde Erik at hans allierte Kristjern var klar til å gi assistanse i Jylland, men etter å ha kommet frem til Limfjorden oppdaget han at danskekongen hadde tatt Kristjern til fange. Etter å ha blitt utsatt for et angrep av de kongelige styrkene måtte Erik vende tilbake til Sjælland.
Günther Haase
Günther Haase (født 11. juni 1925 i Hamburg) var en tysk stuper som deltok i De olympiske leker i 1952 i Helsingfors.
Oscar for beste regi
Statistikk
Ang Lee er den eneste asiat som har vunnet, for Brokeback Mountain fra 2005. Andre asiatiske nominerte er Hiroshi Teshigahara for Kvinnen i sanden, Akira Kurosawa for Ran og M. Night Shyamalan for Den sjette sansen.
Theni (distrikt)
Taluker
I Tamil Nadu er taluk det tredje administrative nivået, under staten og distriktene. Theni distrikt har 5 taluker.
David Bryan
David Bryan Rashbaum (født 7. februar 1962) kjent som David Bryan, er en amerikansk musiker som spiller keyboard i bandet Bon Jovi. Han er ikke bare kjent som keyboardist i Bon Jovi, men jobber også med musikk til teatre, som f.eks. til Broadway-musicalen Memphis. I 2018 ble Bon Jovi og dermed Bryan innvotert i Rock and Roll Hall of Fame.
Arsène Wenger
Han var manager for den engelske fotballklubben Arsenal FC, og blir sett på som den mest fremgangsrike manageren i klubbens historie. Den 20. april 2018 ble det kunngjort at han slutter i Arsenal etter sesongen 2017/2018.
Wenger er utdannet ingeniør, og har en mastergrad i økonomi fra Universitetet i Strasbourg. Han snakker flytende fransk, elsassisk, tysk og engelsk. Han kan også snakke noe italiensk, spansk og japansk.
Manageren
Da Wenger forlenget sin kontrakt i 2004, sa daværende nestformann i styret at Wenger hadde jobb for livet i klubben, og planla da å tilby Wenger plass i styret når han sluttet som manager. Selv om det ble stilt spørsmål ved hans fremtid i klubben da David Dein forlot Arsenalstyret, 18. april 2007, så signerte Wenger ny kontrakt 6. september 2007 som vil holde ham i klubben ut sesongen 2010–11.
Kontroverser
Han er også kjent for sin rivalisering med Manchester Uniteds manager Alex Ferguson, som i flere år har vært Arsenals erkerival om ligatittelen. Denne rivaliseringen kulminerte med den berømte Battle of the Buffet-hendelsen på Old Trafford etter 2-0-tapet i oktober 2004. Det ble påstått at Cesc Fabregas kastet et pizzastykke på Manchester United-manageren i spillertunnelen etter kampen, men Wenger hevder at han ikke har sett denne hendelsen. Ferguson har blitt sett på som en mester i å psyke ut motstanderen (mind games), men i Wenger har han møtt sin likemann. Wenger ble bøtelagt med £ 15 000 får å kalle United-angriperen Ruud van Nistelrooy for en «juksemaker» i et intervju på tv etter en kamp. Han ble bøtelagt nok en gang for å ha kommet med samme utsagn en gang senere. Begge managerne har senere blitt enige om å dempe ordbruken for å roe rivaliseringen.
Hypotrichia
Utseende
En middelsstor (12-16 millimeter), brungul til brun oldenborre. Oversiden, spesielt pronotum, er tett kledt med lyse hår. Beina er kraftige, spissen av for-leggen er trukket ut til en pigg. Baklårene er sterkt utvidete, nesten halvsirkelformede. Undersiden er tett kledt med lange, hvite hår.
Levevis
Arten lever på sandete steder. Hannene flyr om dagen etter regn, hunnene har flygevinger med flyr trolig aldri.
Utbredelse
Arten finnes i Florida.
Apokalypsens fire ryttere
Fortolkning
Teksten oppsummerer de fire rytternes ritt og sier at «de fikk makt over fjerdedelen av jorden, så de kunne drepe med sverd, hungersnød og pest og ved jordens ville dyr.» Dette bildet kan ses som en parallell til tegn på verdens ende i Matteusevangeliets 24. og 25. kapitler og Lukasevangeliet 21. kapittel.
Patricia McCormick
McCormick ble olympisk mester i stuping to ganger under Sommer-OL 1952 i Helsingfors. Hun vant konkurransen i både svikt- og tårnstup.
Gravkammeret i Tinkinswood
Dens struktur er en dysse, som var den vanligste megalittiske strukturen i Europa. Dyssen er tilsvarer en Severn-Cotswold-grav, og består av en stor dekkstein på toppen og med mindre oppreiste steiner som holder denne oppe. Kalksteinen øverst veier rundt regnet 36 tonn og måler 7,4 meter x 4,2 meter; det er antatt å være den største på De britiske øyer og dessuten også i Europa. Den ville ha krevd rundt 200 mennesker for å løfte steinen i dens korrekte posisjon. . Den var opprinnelig dekket av jordhaug, men den har forsvunnet over tid. Den gjenværende haugen bak steinstrukturen måler rundt regnet 40 m x 18 m i størrelse. .
Historie
Fra stedet går det to parallelle linjer med steiner i form av en veg som leder fra gravkammeret og mot sørøst. Langs en andre veg til nordøst ligger det også mange steiner. En enkelt stor stein som står i øst, og to flate, parallelle stående steiner peker mot toppen av høyden Coed Sion Hill som ligger i nærheten.
Stedet blir administrert av Cadw, som er en statlig fortidsminneforening i Wales ansvarlig for beskyttelse, bevaring og fremme av den bygde fortidsminnearven i Wales.
Coryninae
Coryninae tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) klubbvepsen. De indre organer brytes i varierende grad ned til en cellemasse. En omorganisering skjer og dyret bygges opp igjen.
Thyce
Thyce er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Joaquin Phoenix
Karriere frem til 2008
Phoenix' første skuespillerjobb var gjesteroller i to TV-programmer med broren River: Seven Brides for Seven Brothers (1982) og Backwards: The Riddle of Dyslexia (1984). Han gjorde sin debut på kinolerretet i Space Camp (1986), og fikk sin første hovedrolle i Russkies (1987). I 2000 fikk han sitt gjennombrudd som den maktsyke romerske keiseren Lucius Commodus i Ridley Scotts storslagne episke dramafilm Gladiator, en rolleprestasjon han ble nominert til Oscar for. I 2004 hadde han hovedrollen i filmen Ladder 49 som brannmannen Jack Morrison, i en film hvor John Travolta hadde hovedrollen. Han spilte også i M. Night Shyamalans The Village og Terry Georges drama Hotel Rwanda med Don Cheadle. I 2005 spilte han hovedrollen i filmen om musikeren Johnny Cash, "Walk the Line". Han ble nominert til nok en Oscar for tolkningen av den avdøde stjernen.
Karriere etter 2012
Phoenix hadde i 2012 sitt første høyprofilerte prosjekt etter kontroversen rundt I'm Still Here. Han spilte hovedrollen i The Master, et religiøst drama regissert av Paul Thomas Anderson. Filmen har Philip Seymour Hoffman og Amy Adams i de to andre hovedrollene. Han ble nominert til Oscar for beste mannlige hovedrolle for sin innsats i denne filmen.
Weston-super-Mare
Beskrivelse
Etter den første verdenskrig kom det anlegg beregnet på turistene, som en vinterhage og paviljong, et utendørs svømmebasseng og en flyplass. Under andre verdenskrig ble mange som var evakuert fra andre steder innkvartert i byen. Weston ble bombet flere ganger, og deler av sentrum ble skadet.
Johan L. Fløan
Familie og husstand
Han giftet seg i 1900 med Gusta Oline Johnsdatter Røkke (1881–1961). De ble viet i Skatval kirke av prost Carl Theodor Rode.
Lokalhistoriker og kulturminneverner
Han fullførte i 1936, etter elleve års arbeid, en 300 sider lang opptegnelse i to bind over gårds- og slektshistorie.
Empati
Det er viktig å skille mellom empati, å kunne forstå andres følelsesliv, og sympati, å ha en positiv innstilling eller holdning overfor en annen. Man kan ha en positiv innstilling til noen uten å kunne sette seg inn i dennes følelsesliv, og å motsatt kunne sette seg inn i andres følelsesliv uten å ha en positiv innstilling til den andre.
Empati i fenomenologi
I fenomenologi er empati den umiddelbare erfaringen av Den Andres subjektivitet. Det er denne erfaringen som er grunnlaget for erfaringen av Den Andre, og derigjennom erfaringen av intersubjektivitet. På et vis kan man si at empati lar en modifisere sin egen subjektivitet på en slik måte at man kan oppleve seg-selv-der-borte. I denne sammenhengen er erfaringen av ens egen kropp som subjektivitet viktig, da denne erfaringen er konstitutiv for det at en annen kropp lik ens egen oppfattes som en annen subjektivitet.
Timurid-dynastiet
Timur hadde giftet seg med Saray Mulk Khanum som var en direkte etterkommer av Djengis Khan, grunnleggeren av Mongolriket på 1200-tallet. Dette legitimerte Timurs fire sønner og deres etterkommere i tanken om et gjenopprettet mongolrike. Etter Timurs død i 1405 kom det til strid mellom Timurs gjenlevende sønner og en rekke sønnesønner. Timurs sønn Shah Rukh gikk seirende ut av striden og holdt riket samlet fram til sin død i 1445. Siste halvdel av 1400-tallet var preget av nye borgerkriger og riket var i perioder oppdelt i flere provinser med timurider som hevdet sin herskerrolle over imperiet. På 1490-tallet ble timuridene fordrevet av framstormende usbekiske tropper som tvang de siste av Timurs etterkommere på flukt.
Stavangerflint
Bedriftens historie
Stavanger Fajansefabrikk A/S (STAFAS) skiftet navn til Stavangerflint AS i 1952. Trygve Brekke ble i 1963 avløst av Sigurd Jensen (1919 – 2000) som bedriftens administrerende direktør. Sigurd Jensen ble en drivende kraft i konsolideringen av den keramiske industrien i Rogaland på 1960- og 1970-tallet.
Bedriften eksporterte varer til USA, Canada, Europa, Afrika og Midtøsten. I 1968 fusjonerte Stavangerflint AS og Figgjo Fajanse AS til Figgjo Fajanse – Stavangerflint A/S. Det ble drevet parallell produksjon på begge bedriftens anlegg med felles ledelse fram til 1979. Da ble all virksomhet samlet på Figgjo. Eiendommen i Hillevåg ble solgt til Rogaland og Agder Felleskjøp. Etter nedleggingen av avdelingen i Stavanger skiftet Figgjo Fajanse – Stavangerflint A/S navn til Figgjo AS.
Verdens største fersken
Verdens største fersken (engelsk originaltittel James and the Giant Peach) er en engelsk barnebok fra 1961 av Roald Dahl. Norsk oversettelse er av Axel S. Seeberg.